Diari Oficial de la Generalitat Valenciana


Sumari del DOGV 2545, del 06-07-1995 (1995/835296)

RESOLUCIÓ de 8 de febrer de 1995, del secretari general de la Conselleria de Cultura, per la qual resol classificar i inscriure com a fundació la denominada Fundació per a la Investigació en Oncologia
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2545

Data del DOGV
:   06-07-1995

Secció del DOGV
:   ALTRES DISPOSICIONS

Número del document
:   1995/835296


Data del document
:   08-02-1995

Organisme emissor
:   Conselleria de Cultura

Tipus de document
:   Resolució

RESOLUCIó de 8 de febrer de 1995, del secretari general de la Conselleria de Cultura, per la qual resol classificar i inscriure com a fundació la denominada Fundació per a la Investigació en Oncologia.   
Vist l'expedient iniciat a instància del Sr. Manuel María Llombart Bosch, en nom de la Fundació per a la Investigació en Oncologia, en què se sol·licita la classificació i inscripció de la fundació, d'acord amb els següents fets:  
Fets  
Primer.. El Sr. Manuel María Llombart Bosch, la Sra. Isabel Fuertes Narro, el Sr. Vicente Guillem Porta i la Sra. María José Chuliá Serra, compareixen davant el notari de València Sr. Vicent Martorell Eixarch el 16 de març de 1994, i manifesten la seua voluntat de constituir en aquest acte la fundació denominada Fundació per a la Investigació en Oncologia, i s'atorga la corresponent escriptura pública amb número de protocol 489.  
Segon. L'objecte i finalitat de la fundació, segons disposa l'article 5 dels estatuts, és fomentar el desenvolupament de la investigació oncològica en l'àmbit de l'Institut Valencià d'Oncologia, per aconseguir més i millors coneixements en el camp de l'oncologia, tant en la faceta de diagnòstic com de tractament.  
Per a això, qualsevol professional o grup de professionals de les ciències oncològiques, amb coneixements i dedicació suficientment acreditats en el diagnòstic i tractament de les malalties malignes, podrà proposar estudis en aquesta matèria. Totes les propostes d'estudi seran revisades i aprovades per un comité científic que juntament amb el comité d'assajos clínics de l'Institut Valencià d'Oncologia, vetlarà pel desenvolupament científic i ètic de cada un dels estudis.  
A més, la fundació promourà l'organització de reunions científiques, en què es donarà compte dels resultats dels diversos estudis, i també la publicació de llibres i revistes mèdiques  
.  
Tercer. Seran beneficiaris dels serveis i prestacions de la fundació col·lectivitats indeterminades de persones.  
Quart. El capital fundacional estarà integrat per un milió de pessetes.  
Cinqué. El patronat de la fundació estarà constituït per quatre membres, que en el moment de la constitució són:  
- President: Sr. Manuel María Llombart Bosch.  
- Vice-presidenta: Sra. María José Chuliá Serra.  
- Secretària: Sra. Isabel Fuertes Narro.  
- Tresorer: Sr. Vicente Guillem Porta.  
Quan hi haja una vacant en el si del patronat, serà coberta mitjançant acord de la resta dels patrons. Si això no és possible, se'n donarà compte al protectorat i es promourà l'oportuna modificació estatutària. El protectorat proveirà, en el cas que la fundació quede sense titulars, els seus òrgans de govern.  
Els càrrecs de patrons són totalment gratuïts. En el moment de la constitució han acceptat els càrrecs de patrons els designats.  
Sisé. La resta de l'articulat estatutari regula les restants qüestions que el text reglamentari conté: organització i atribució dels òrgans de govern, obligació de retre comptes al protectorat i previsió per al cas d'extinció de la fundació.  
Consideracions jurídiques  
Primera. La Constitució Espanyola en el títol I, capítol II, secció II, article 34, recull el dret de fundació per a fins d'interés general.  
Segona. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense finalitat de lucre que, per voluntat dels creadors, tenen afectat el patrimoni de forma duradora a la realització de fins d'interés general.  
Tercera. La carta fundacional i els estatuts continguts en l'escriptura pública de 16 de març de 1994, compleixen els requisits bàsics dels articles 8 i 9 de la vigent Llei 30/1994, de 24 de novembre, i les prescripcions de la resta de l'articulat, per la qual cosa la Fundació per a la Investigació en Oncologia pot ser reconeguda com a fundació, tenint en compte l'objecte que persegueix segons l'article 5 dels estatuts.  
Quarta. L'expedient ha sigut tramitat a través del Servei de Fundacions de la Conselleria de Cultura, que és la competent per a resoldre aquest expedient en virtut de les atribucions que té conferides pel Decret 113/93, de 26 de juliol, del Govern valencià (DOGV núm. 2.080, 02.08.93).  
Vistos la Constitució vigent, la Llei 30/1994, de 24 de novembre, de Fundacions i Incentius Fiscals a la Participació Privada en Activitats d'Interés General, i en tot allò que no s'opose a aquesta llei, el Reglament de les Fundacions Culturals Privades de 21 de juliol de 1972, i restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV núm. 2.101, 13.09.93), resolc:  
Primer  
Reconéixer, classificar i inscriure com a fundació la denominada Fundació per la Investigació en Oncologia, situada a València, carrer Pare Beltrán Báguena, 8.  
Segon  
Aprovar els estatuts per què s'ha de regir la fundació, establits en l'escriptura pública de constitució de 16 de març de 1994.  
Tercer  
Aprovar el nomenament del primer patronat segons figura en l'escriptura esmentada i en el cos d'aquesta resolució; els càrrecs de patrons han sigut acceptats en la forma reglamentària.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.  
Per a la interposició del recurs, serà requisit imprescindible que prèviament el recurrent comunique a aquest òrgan la interposició.  
Tot això d'acord amb els articles 48, 109.c i 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1. 57.2.f i 58 de la Llei de la Jurisdicció Contenciosa Administrativa (modificats per les disposicions addicionals 10 i 11 de l'esmentada Llei 30/1992), sense perjudici que puga exercir qualsevol altre recurs que estime oportú.  
València, 8 de febrer de 1995.- El secretari general de la Conselleria de Cultura: Vicent Todolí Femenia.